pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-นายกรัฐมนตรียินดีคนไทยมีความสุข เศรษฐกิจการท่องเที่ยวเพิ่มขึ้นช่วงเทศกาลสงกรานต์ ย้ำขอทุกคนเฝ้าระวัง ปฏิบัติตามมาตรการสาธารณสุข เพราะการแพร่ระบาดโควิด-19 ยังคงอยู่
วันจันทร์ที่ 18 เมษายน 2565
นายกรัฐมนตรียินดีคนไทยมีความสุข เศรษฐกิจการท่องเที่ยวเพิ่มขึ้นช่วงเทศกาลสงกรานต์ ย้ําขอทุกคนเฝ้าระวัง ปฏิบัติตามมาตรการสาธารณสุข เพราะการแพร่ระบาดโควิด-19 ยังคงอยู่
นายกรัฐมนตรียินดีคนไทยมีความสุข เศรษฐกิจการท่องเที่ยวเพิ่มขึ้นช่วงเทศกาลสงกรานต์ ย้ําขอทุกคนเฝ้าระวัง ปฏิบัติตามมาตรการสาธารณสุข เพราะการแพร่ระบาดโควิด-19 ยังคงอยู่
วันที่ 18 เมษายน 2565 เวลา 10.55 น. ณ บริเวณทางเชื่อมตึกภักดีบดินทร์และตึกไทยคู่ฟ้า ทําเนียบรัฐบาล ภายหลังเป็นประธานการประชุมคณะกรรมการอํานวยการจัดงานเฉลิมฉลองวาระครบรอบ 100 ปี วันประสูติสมเด็จพระเจ้าพี่นางเธอ เจ้าฟ้ากัลยาณิวัฒนา กรมหลวงนราธิวาสราชนครินทร์ พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ให้สัมภาษณ์สื่อมวลชน โดยได้กล่าวแสดงความยินดีในเทศกาลสงกรานต์ที่ผ่านมา ที่ทุกคนได้มีโอกาสพักผ่อน มีความสุข ซึ่งภายหลังเทศกาลจบลง ได้สั่งการให้หน่วยงานที่เกี่ยวข้องติดตามสถานการณ์การแพร่ระบาดของโรคโควิด-19 ในช่วงเทศกาลสงกรานต์ โดยให้ตรวจสอบผลการปฏิบัติที่ผ่านมา ซึ่งวันนี้ได้รับรายงานว่าทุกอย่างยังเป็นไปตามที่รัฐบาลได้ประเมินสถานการณ์ไว้ล่วงหน้า และคงต้องใช้เวลาอีกหนึ่งสัปดาห์ เพื่อให้ประชาชนที่เดินทางไป-มาได้ตรวจสอบและป้องกันตัวเอง ซึ่งบางคนอาจต้องกักตัวที่บ้าน ดังนั้นจึงขอให้ใช้ชุดตรวจ ATK ได้อย่างถูกต้องและเหมาะสม
นายกรัฐมนตรียินดีกับสถานการณ์ทางเศรษฐกิจที่มีทิศทางดีขึ้น การท่องเที่ยวเพิ่มสูงขึ้น เป็นผลพวงจากวันหยุดยาวที่ผ่านมา เช่น เที่ยวบิน การเดินทางเข้า-ออกประเทศ ซึ่งสิ่งเหล่านี้จะส่งผลไปถึงห่วงโซ่ต่าง ๆ ให้มีสถานการณ์ที่ดีขึ้นตามมา อย่างไรก็ตาม ขอให้ทุกคนระมัดระวังและปฏิบัติตามมาตรการ เพราะสถานการณ์การแพร่ระบาดของโควิด-19 ยังคงอยู่กับเราทั้งภายในประเทศและทั่วโลก
นอกจากนี้ นายกรัฐมนตรีได้กล่าวถึง Soft Power ของไทยว่า ประเทศไทยมี Soft Power มากมายหลายอย่างด้วยกัน ทั้งในเรื่องของอาหาร ธรรมชาติ และสุขภาพ เป็นต้น สิ่งเหล่านี้คือ Soft Power ที่ประเทศไทยมีความพร้อม ซึ่งรัฐบาลได้กําหนดว่าประเทศไทยจําเป็นต้องสนับสนุนและพัฒนาในเรื่อง Soft Power ของเราให้ได้ ตามทรัพยากรที่มีอยู่หลายอย่างด้วยกัน เพื่อให้ต่างประเทศให้ความสนใจและให้ความสําคัญกับประเทศไทย
รัฐบาลไทย-ข่าวทำเนียบรัฐบาล-ศบค. เห็นชอบแนวทางฉีดวัคซีนโควิด-19 แบบเชื้อตายสำหรับเด็ก
วันอังคารที่ 15 กุมภาพันธ์ 2565
ศบค. เห็นชอบแนวทางฉีดวัคซีนโควิด-19 แบบเชื้อตายสําหรับเด็ก
วันเสาร์ที่ 12 กุมภาพันธ์ 2565
ต่อจากนี้ไป ขอเชิญรับฟังไทยคู่ฟ้า ค่ะ
ศบค. เห็นชอบแนวทางการให้วัคซีนป้องกันโรคโควิด-19 แก่เด็ก สําหรับการฉีดเข็มที่ 1 และ 2 ของกระทรวงสาธารณสุข 3 แนวทาง ได้แก่ แนวทางที่ 1.วัคซีนเชื้อตาย Sinovac ทั้งเข็มที่ 1 และ 2 สําหรับเด็กอายุ 6-17 ปี แนวทางที่ 2. เข็มที่ 1 Sinavac เข็มที่ 2 ไฟเซอร์ฝาสีม่วง สําหรับเด็กอายุ 12 – 17 ปี และ แนวทางที่ 3. เข็มที่ 1 Sinovac เข็มที่ 2 ไฟเซอร์ฝาสีส้ม สําหรับเด็กอายุ 6-11 ปี โดยเข็มที่ 1 และ 2 ห่างกัน 4 สัปดาห์ เพื่อเป็นทางเลือกแก่ผู้ปกครองเพิ่มเติมจากแนวทางเดิมที่มีอยู่ คือ ไฟเซอร์ฝาสีส้ม สําหรับเด็กอายุ 5-11 ปี และ ไฟเซอร์ฝาสีม่วง สําหรับเด็กอายุ 12-17 ปี ทั้งนี้ ผู้ที่มีประวัติติดเชื้อโควิด-19 มาก่อน สามารถรับวัคซีนได้ตามหลักการเดียวกับผู้ที่ยังไม่เคยติดเชื้อ
“สื่อสารภารกิจรัฐบาล” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-ผลการปราบปรามผู้กระทำผิดกฎหมายสรรพสามิต ประจำปีงบประมาณ พ.ศ. 2565 ระหว่างวันที่ 3 – 10 สิงหาคม 2565
วันพฤหัสบดีที่ 11 สิงหาคม 2565
ผลการปราบปรามผู้กระทําผิดกฎหมายสรรพสามิต ประจําปีงบประมาณ พ.ศ. 2565 ระหว่างวันที่ 3 – 10 สิงหาคม 2565
ผลการปราบปรามผู้กระทําผิดกฎหมายสรรพสามิต ประจําปีงบประมาณ พ.ศ. 2565 ระหว่างวันที่ 3 – 10 สิงหาคม 2565 พบการกระทําผิด จํานวน 697 คดี คิดเป็นเงินค่าปรับ 11.53 ล้านบาท
นายณัฐกร อุเทนสุต ที่ปรึกษาด้านพัฒนาระบบควบคุมทางสรรพสามิต ในฐานะโฆษกกรมสรรพสามิต เปิดเผยว่า ได้ดําเนินงานตามมาตรการเชิงรุกในการป้องกันและปราบปรามผู้กระทําผิดกฎหมายสรรพสามิตตามพระราชบัญญัติภาษีสรรพสามิต พ.ศ. 2560 และจูงใจผู้ที่อยู่นอกระบบให้เข้ามาสู่ระบบภาษี ซึ่งที่ผ่านมากรมสรรพสามิตได้จัดทําแผนเฉพาะกิจปราบปรามผู้กระทําผิดกฎหมายสรรพสามิตโดยระดมกําลังเจ้าหน้าที่ชุดเฉพาะกิจจากสํานักตรวจสอบ ป้องกันและปราบปราม และเจ้าหน้าที่สรรพสามิต พื้นที่ทั่วประเทศพร้อมสนธิกําลังกับหน่วยงานที่เกี่ยวข้องร่วมกันตรวจสอบและปราบปรามการกระทําผิดกฎหมายสรรพสามิตตามพื้นที่เป้าหมายที่คาดว่าอาจมีการกระทําผิด เพื่อสร้างความเป็นธรรม โปร่งใส และ ความมั่นใจให้แก่ผู้ประกอบการที่เสียภาษีโดยสุจริต และเพื่อเป็นมาตรการเสริมทางอ้อมในการดูแลสุขภาพของผู้บริโภคให้บริโภคสินค้าที่ปลอดภัยและได้มาตรฐาน
สําหรับผลการปราบปรามผู้กระทําผิดกฎหมายสรรพสามิตทั่วประเทศ ปีงบประมาณ 2565 (ระหว่างวันที่ 3 - 10 สิงหาคม 2565) พบว่ามีการกระทําผิด จํานวน 697 คดี คิดเป็นเงินค่าปรับ 11.53 ล้านบาท โดยแยกเป็น สุรา จํานวน 380 คดี ค่าปรับ 3.10 ล้านบาท ยาสูบ จํานวน 237 คดี ค่าปรับ 5.10 ล้านบาท ไพ่ จํานวน 12 คดี ค่าปรับ 0.20 ล้านบาท น้ํามันและผลิตภัณฑ์น้ํามัน จํานวน 21 คดี ค่าปรับ 1.18 ล้านบาท น้ําหอม จํานวน 1 คดี ค่าปรับ 0.02 ล้านบาท รถจักรยานยนต์ จํานวน 24 คดี ค่าปรับ 1.00 ล้านบาท และสินค้าอื่น ๆ จํานวน 22 คดี ค่าปรับ 0.93 ล้านบาท โดยมีของกลางแยกเป็นสุรา จํานวน 2,820.529 ลิตร ยาสูบ จํานวน 16,997 ซอง ไพ่ จํานวน 867 สํารับ น้ํามันและผลิตภัณฑ์น้ํามัน จํานวน 18,805.000 ลิตร น้ําหอม จํานวน 800 ขวด รถจักรยานยนต์ จํานวน 86 คัน
สรุปยอดรวมในปีงบประมาณ พ.ศ. 2565 ตั้งแต่วันที่ 1 ตุลาคม 2564 – 10 สิงหาคม 2565 พบว่ามีการกระทําผิด จํานวน 23,634 คดี คิดเป็นเงินค่าปรับ 429.04 ล้านบาท โดยแยกเป็น สุรา จํานวน 12,833 คดี ค่าปรับ 112.27 ล้านบาท ยาสูบ จํานวน 8,066 คดี ค่าปรับ 216.53 ล้านบาท ไพ่ จํานวน 350 คดี ค่าปรับ 3.47 ล้านบาท น้ํามันและผลิตภัณฑ์น้ํามัน จํานวน 740 คดี ค่าปรับ 27.47 ล้านบาท น้ําหอม จํานวน 102 คดี ค่าปรับ 9.76 ล้านบาท รถจักรยานยนต์ จํานวน 969 คดี ค่าปรับ จํานวน 23.20 ล้านบาท และสินค้าอื่น ๆ จํานวน 574 คดี ค่าปรับ 36.34 ล้านบาท โดยมีของกลางแยกเป็นน้ําสุรา จํานวน 194,112.244 ลิตร ยาสูบ จํานวน 3,255,134 ซอง ไพ่ จํานวน 20,940 สํารับ น้ํามันและผลิตภัณฑ์น้ํามัน จํานวน 921,919.000 ลิตร น้ําหอม จํานวน 289,227 ขวด รถจักรยานยนต์ จํานวน 1,240 คัน
“หากประชาชนท่านใดทราบเบาะแสการกระทําความผิดเกี่ยวกับสินค้าที่ต้องเสียภาษีสรรพสามิตสามารถแจ้งโดยตรงได้ที่กรมสรรพสามิต หรือสํานักงานสรรพสามิตพื้นที่ทุกแห่งทั่วประเทศหรือ Call center 1713 ได้ตลอด 24 ชั่วโมง หรือที่ www.excise.go.th ซึ่งกรมสรรพสามิตจะปกปิดข้อมูลของผู้แจ้งเบาะแสเป็นความลับ”
https://webdev.excise.go.th/act2560/suppress-news/42-2565/850-2565-3-10-2565-35
รัฐบาลไทย-ข่าวทำเนียบรัฐบาล-นายกรัฐมนตรี ตรวจราชการ จ.กาญจนบุรี
วันพฤหัสบดีที่ 4 สิงหาคม 2565
นายกรัฐมนตรี ตรวจราชการ จ.กาญจนบุรี
วันพฤหัสบดีที่ 4 สิงหาคม 2565
ต่อจากนี้ไป ขอเชิญรับฟังไทยคู่ฟ้า ค่ะ
วันนี้(4ส.ค.65) พลเอก ประยุทธ์ จันทร์โอชา นายกรัฐมนตรี เดินทางไปตรวจราชการ จ.กาญจนบุรี เพื่อติดตามความคืบหน้าการดําเนินโครงการปรับภูมิทัศน์พัฒนาเมืองเก่ากาญจนบุรีและสองฟากฝั่งแม่น้ําแควน้อย-แควใหญ่ เช่น จัดระเบียบแพท่องเที่ยวให้ปฏิบัติตามกฎหมาย ไม่รุกล้ําลําน้ํา และปลอดมลภาวะ มีการสร้างท่าเทียบเรือแห่งใหม่ให้เป็นที่ตั้งของสํานักงานแพและเป็นจุดจอดแพเพื่อรับนักท่องเที่ยวเพิ่มความสะดวกและความปลอดภัยแก่นักท่องเที่ยวทางน้ํา สร้าง Sky Walk และจุดชมวิวให้เป็นแลนด์มาร์กแห่งใหม่ของจังหวัดตลอดจนเตรียมเชื่อมโยงกับแหล่งท่องเที่ยวอื่นภายในจังหวัด เพื่อพัฒนาการท่องเที่ยวเชิงธรรมชาติควบคู่กับการยกระดับคุณภาพชีวิตของชุมชนริมน้ําให้คงเอกลักษณ์ มีอาชีพ มีรายได้อย่างยั่งยืน
“สื่อสารภารกิจรัฐบาล” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-ETDA ประกาศผลแข่งขัน CRAFT IDEA พาชุมชน โกออนไลน์ ทีมแอสเตอร์ ลาดกระบัง คว้ารางวัลชนะเลิศ สุดยอดโมเดลแผนธุรกิจอีคอมเมิร์ซชุมชน ปี 64
วันอาทิตย์ที่ 12 กันยายน 2564
ETDA ประกาศผลแข่งขัน CRAFT IDEA พาชุมชน โกออนไลน์ ทีมแอสเตอร์ ลาดกระบัง คว้ารางวัลชนะเลิศ สุดยอดโมเดลแผนธุรกิจอีคอมเมิร์ซชุมชน ปี 64
ETDA ประกาศผลแข่งขัน CRAFT IDEA พาชุมชน โกออนไลน์ ทีมแอสเตอร์ ลาดกระบัง คว้ารางวัลชนะเลิศ สุดยอดโมเดลแผนธุรกิจอีคอมเมิร์ซชุมชน ปี 64
นายชัยวุฒิธนานุสรณ์รัฐมนตรีว่าการกระทรวงดิจิทัลเพื่อเศรษฐกิจสังคม(ดีอีเอส)กล่าวปาฐกถาพิเศษเนื่องในพิธีประกาศผลรางวัลชนะเลิศกับผู้เข้าร่วมการแข่งขันว่ากระทรวงดิจิทัลเพื่อเศรษฐกิจและสังคมได้มุ่งเน้นการพัฒนากําลังคน(Workforce)ด้านดิจิทัลควบคู่ไปกับการเพิ่มขีดความสามารถและโอกาสในการแข่งขันของประเทศด้วยเทคโนโลยีและบริการด้านดิจิทัลสู่การยกระดับคุณภาพชีวิตของประชาชน
นายชัยชนะมิตรพันธ์ผู้อํานวยการETDA กล่าวว่าETDA Business Hackathon “CRAFT IDEAพาชุมชนโกออนไลน์”ถือเป็นกิจกรรมที่ต่อยอดมาจากโครงการโค้ชดิจิทัลชุมชนที่ETDAได้ลงพื้นที่พัฒนาทักษะด้านอีคอมเมิร์ซแก่กลุ่มนิสิตนักศึกษามหาวิทยาลัยต่างๆทั่วประเทศให้พวกเขากลับไปเป็นโค้ชส่งต่อความรู้แก่คนในครอบครัวและคนในชุมชนของตนเองได้
เมื่อวันที่10กันยายนสําหรับรอบตัดสินทีมที่ได้รับรางวัลชนะเลิศสุดยอดโมเดลแผนธุรกิจอีคอมเมิร์ซชุมชนได้รับเงินรางวัลมูลค่า100,000บาทพร้อมโล่รางวัลและเกียรติบัตรคือทีมแอสเตอร์ จากสถาบันเทคโนโลยีพระจอมเกล้าเจ้าคุณทหารลาดกระบังสําหรับทีมที่ได้รับรางวัลรองชนะเลิศอันดับ1ได้รับเงินรางวัลมูลค่า50,000บาทพร้อมโล่รางวัลและเกียรติบัตรคือทีมEnergenจากจุฬาลงกรณ์มหาวิทยาลัยและมหาวิทยาลัยธรรมศาสตร์และทีมที่ได้รับรางวัลรองชนะเลิศอันดับ2ได้รับเงินรางวัลมูลค่า20,000บาทพร้อมโล่รางวัลและเกียรติบัตรคือทีมชิบะคุงจากมหาวิทยาลัยเชียงใหม่ส่วนอีก7ทีมที่เหลือได้แก่1.ทีมWinner Winner 2.ทีมผีเสื้อ4ตัวจากมหาวิทยาลัยเทคโนโลยีราชมงคลอีสาน3 .ทีมวาโนะคุนิจากสถาบันเทคโนโลยีพระจอมเกล้าเจ้าคุณทหารลาดกระบัง4.ทีม4 Husman Marketingจากมหาวิทยาลัยทักษิณ5.ทีมชายสี่บะหมี่โหน่ง                จากมหาวิทยาลัยเกษตรศาสตร์6.ทีมOMENTITESจากมหาวิทยาลัยมหิดล7.ทีมWAIROONIEจากจุฬาลงกรณ์มหาวิทยาลัยได้รับรางวัลชมเชยเงินรางวัลมูลค่า5,000บาทพร้อมเกียรติบัตร
ผู้สนใจสามารถติดตามรายละเอียดหรือรับชมการประกาศผลรางวัลชนะเลิศโครงการETDA Business Hackathonกิจกรรม“CRAFT IDEA พาชุมชนโกออนไลน์”ย้อนหลังได้ที่เพจเฟซบุ๊กETDA ThailandหรือLINE : @etdahackathon หรือสอบถามเพิ่มเติมได้ที่โทร.0-2346- 9000หรือโทร.083-327- 5085
************
รัฐบาลไทย-ข่าวทำเนียบรัฐบาล-โฆษกรัฐบาลเผย "นายก" ชวนคนไทยเร่งรับวัคซีนครบโดส กำชับ สสจ. ลุยเคลื่อนที่ฉีดวัคซีนให้ประชาชน นับถอยหลัง "สัปดาห์แห่งการฉีดวัคซีน" สู่เป้าหมาย 100 ล้านโดส วันที่ 27 พ.ย. – 5 ธ.ค. 64
วันศุกร์ที่ 26 พฤศจิกายน 2564
โฆษกรัฐบาลเผย "นายก" ชวนคนไทยเร่งรับวัคซีนครบโดส กําชับ สสจ. ลุยเคลื่อนที่ฉีดวัคซีนให้ประชาชน นับถอยหลัง "สัปดาห์แห่งการฉีดวัคซีน" สู่เป้าหมาย 100 ล้านโดส วันที่ 27 พ.ย. – 5 ธ.ค. 64
โฆษกรัฐบาลเผย "นายก" ชวนคนไทยเร่งรับวัคซีนครบโดส กําชับ สสจ. ลุยเคลื่อนที่ฉีดวัคซีนให้ประชาชน นับถอยหลัง "สัปดาห์แห่งการฉีดวัคซีน" สู่เป้าหมาย 100 ล้านโดส วันที่ 27 พ.ย. – 5 ธ.ค. 64 เพื่อความปลอดภัย ได้ใช้ชีวิตปกติ
นายธนกร วังบุญคงชนะ โฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม เชิญชวนประชาชนเข้ารับการฉีดวัคซีนป้องกันโรคโควิด-19 ให้ครบโดส เพื่อสร้างภูมิคุ้มกันหมู่ ซึ่งขณะนี้ไทยมีวัคซีนในปริมาณที่เพียงพอให้คนทั้งประเทศ วัคซีนทุกชนิดผ่านการอนุมัติโดย องค์การอนามัยโลก (WHO) และสํานักงานคณะกรรมการอาหารและยา (อย.) ของไทยแล้ว โดยวันที่ 27 พ.ย. – 5 ธ.ค. 64 กรมควบคุมโรคกําหนดให้เป็น "สัปดาห์แห่งการฉีดวัคซีน" สู่เป้าหมาย 100 ล้านโดสเพื่อความปลอดภัย ได้ใช้ชีวิตปกติ ทั้งนี้ ข้อมูลการฉีดวัคซีนตั้งแต่วันที่ 28 ก.พ. 2564 - 25 พ.ย.2564 (23.25 น.) มีการฉีดวัคซีนสะสม 91,238,247 โดส แบ่งเป็นเข็มที่ 1 สะสม 47.5 ล้านราย เข็มที่ 2 สะสม 40.5 ล้านราย เข็มที่ 3 สะสม 3.2 ล้านราย
โฆษกประจําสํานักนายกรัฐมนตรี กล่าวต่อไปว่า รัฐบาลเดินได้หน้าฉีดวัคซีน ขณะนี้ภาพรวมแผนการบริหารจัดการและการฉีดวัคซีนโควิด-19 ไทยเป็นไปด้วยความเรียบร้อย การฉีดวัคซีนแบบผสมผสานหรือ "สูตรไขว้" เห็นผลอย่างมีประสิทธิภาพ สามารถสร้างภูมิต้านทานป้องกันโควิด-19 เห็นผลลัพธ์ในการลดอาการติดเชื้อรุนแรงหรือป่วยหนักได้เป็นอย่างดี ทําให้อัตราการเสียชีวิตลดลงอย่างต่อเนื่อง และเห็นผลสัมฤทธิ์เป็นรูปธรรม โดยเฉพาะจํานวนผู้เสียชีวิต ที่ต่ํากว่า 100 ราย ติดต่อกันนานหลายเดือนแล้ว โดยวันที่ (26 พ.ย. 64) มีผู้ติดเชื้อรายใหม่จํานวน 6,559 ราย และหายป่วยกลับบ้าน 6,875 ผู้เสียชีวิตจํานวน 64 ราย เหลือผู้ที่อยู่ระหว่างรับการรักษาจํานวน 8 หมื่นราย สะท้อนความสําเร็จในการบริหารสถานการณ์โควิด -19 ของรัฐบาลและความร่วมมือร่วมใจของบุคลากรทางการแพทย์ และประชาชนทุกภาคส่วนได้เป็นอย่างดี
"นายกรัฐมนตรีกําชับให้สํานักงานสาธารณสุขจังหวัด เดินหน้าเคลื่อนที่ฉีดวัคซีนให้ประชาชนในพื้นที่ของตัวเองให้ครบโดส ขอความร่วมมือประชาชนทุกคนร่วมกันเดินหน้าสู่เป้าหมายฉีดวัคซีนครบ 100 ล้านโดส เพื่อสร้างภูมิคุ้มกันหมู่ในเกิดขึ้น พร้อมขับเคลื่อนเศรษฐกิจ ภาคธุรกิจการท่องเที่ยว รับการเปิดประเทศต่อไป และฝากความห่วงใยไปถึงพี่น้องประชาชนที่จะออกมาเลือกตั้ง อบต. ทุกพื้นที่ในวันอาทิตย์นี้ ก็ขอให้ปฏิบัติตนตามมาตรการอนามัยส่วนบุคคล สวมหน้ากาก เว้นระยะห่าง อย่างเคร่งครัดด้วย"นายธนกร กล่าว
............................................
รัฐบาลไทย-ข่าวทำเนียบรัฐบาล-โฆษกรัฐบาลเผย "นายกฯ" ปลื้มผลสำรวจนักธุรกิจต่างชาติ พบมีความเชื่อมั่นเศรษฐกิจไทยเพิ่มขึ้น นักธุรกิจต่างประเทศในไทยยังสนับสนุนการเปิดประเทศ 1 พ.ย. นี้ เชื่อมีนักท่องเที่ยว/นักธุรกิจรอเดินทางเข้าไทยจำนวนมาก
วันศุกร์ที่ 29 ตุลาคม 2564
โฆษกรัฐบาลเผย "นายกฯ" ปลื้มผลสํารวจนักธุรกิจต่างชาติ พบมีความเชื่อมั่นเศรษฐกิจไทยเพิ่มขึ้น นักธุรกิจต่างประเทศในไทยยังสนับสนุนการเปิดประเทศ 1 พ.ย. นี้  เชื่อมีนักท่องเที่ยว/นักธุรกิจรอเดินทางเข้าไทยจํานวนมาก
โฆษกรัฐบาลเผย "นายกฯ" ปลื้มผลสํารวจนักธุรกิจต่างชาติ พบมีความเชื่อมั่นเศรษฐกิจไทยเพิ่มขึ้น นักธุรกิจต่างประเทศในไทยยังสนับสนุนการเปิดประเทศ 1 พ.ย. นี้  เชื่อมีนักท่องเที่ยว/นักธุรกิจรอเดินทางเข้าไทยจํานวนมาก
นายธนกร วังบุญคงชนะ เผยภายหลังพลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ประกาศมาตรการเปิดประเทศแบบปลอดภัยพร้อมรับผู้เดินทางจากประเทศเสี่ยงต่ํา 45 ประเทศและเขตบริหารพิเศษฮ่องกง เริ่ม 1 พ.ย. นี้ ก็ได้การตอบรับจากภาคเอกชนไทยและนักธุรกิจชาวต่างชาติในไทยเป็นอย่างดี
โดยมหาวิทยาลัยหอการค้าไทยเผยผลสํารวจความเชื่อมั่นนักธุรกิจต่างชาติในไทย ไตรมาสที่ 3/ 2564 จากหอการค้าต่างประเทศในประเทศไทย 41 ประเทศ สมาชิกรวม 7,810 สถานประกอบการ พบว่านักธุรกิจต่างชาติส่วนใหญ่มีความเชื่อมั่นเศรษฐกิจไทยและความเชื่อมั่นต่อธุรกิจดีขึ้น โดยดัชนีความเชื่อมั่นเศรษฐกิจและความเชื่อมั่นต่อธุรกิจ เพิ่มขึ้นเป็น 44.9 และ 38.4 จากเดิมอยู่ที่ 29.8 และ 26.8 ตามลําดับ ในไตรมาส 2/64 ส่งผลให้ดัชนีความเชื่อมั่นนักลงทุนต่างชาติ เพิ่มเป็น 41.7 จาก 27.7 เป็นค่าดัชนีสูงสุดใน 4 รอบการสํารวจ นับจากไตรมาส 4/2563 นอกจากนี้ ร้อยละ 50 ยังเชื่อว่าไทยผ่านจุดต่ําสุดมาแล้วจากผลกระทบโควิด-19 และเชื่อว่าเศรษฐกิจและธุรกิจผ่านจุดต่ําสุดแล้ว และเริ่มฟื้นตัวจากไตรมาส 4 ปีนี้ ด้วย ทั้งนี้ นักธุรกิจต่างชาติในไทยยังสนับสนุนการเปิดประเทศของไทย เพราะทําให้การเดินทางเข้าไทยและท่องเที่ยวในไทยง่ายและสะดวกเพิ่มมากขึ้น เชื่อว่ามีนักท่องเที่ยวและนักธุรกิจรอเดินทางเข้าประเทศไทยจํานวนมากเช่นกัน ซึ่งไทยเองยังเป็นฐานการลงทุนที่น่าสนใจของนักลงทุนต่างประเทศ
โฆษกประจําสํานักนายกรัฐมนตรี กล่าวว่า ในส่วนเศรษฐกิจไทยในเดือนกันยายน 2564 มีสัญญาณปรับตัวดีขึ้น เช่นเดียวกับการบริโภคภาคเอกชนปรับตัวดีขึ้น การส่งออกสินค้าขยายตัวต่อเนื่องเป็นเดือนที่ 7 โดยเฉพาะสินค้าเกษตรและอาหาร ภาคการท่องเที่ยวในเดือนกันยายน 2564 มีชาวต่างชาติเดินทางเข้ามาสู่ประเทศไทยรวมทั้งสิ้น 2,198,337 คน ทั้งในรูปแบบการท่องเที่ยวโครงการภูเก็ตแซนด์บ็อกซ์ (Phuket Sandbox) รวมถึงนักท่องเที่ยวชาวต่างชาติที่ได้รับการตรวจลงตราประเภทนักท่องเที่ยว (Tourist Visa) รวมถึงกลุ่มนักท่องเที่ยวสมาชิกสิทธิพิเศษ (Thailand Privilege Card) ด้วย
"การเปิดประเทศของไทย 1 พ.ย. ยังช่วยเป็แรงหนุนให้เศรษฐกิจไนช่วงไตรมาสสุดท้ายของปีนี้ กลับมาคึกคัก ทั้งการบริโภคการผลิต รวมทั้งการเดินทางภายในประเทศของคนไทยเองมีการยายตัวเพิ่มขึ้น ซึ่งเป็นไปตามแนวทางที่รัฐบาลได้วางเอาไว้ อย่างไรก็ตาม สิ่งสําคัญคือ ทุกคนต้องร่วมกันสร้างความมั่นใจแก่ชาวต่างชาติที่จะเดินทางมาท่องเที่ยว หรือทําธุรกิจในประเทศไทย ด้วยมาตรการป้องกันและควบคุมการแพร่ระบาดโควิด-19 อย่างรัดกุม ขณะเดียวกันก็จะมีการระดมฉีดวัคซีนให้ครอบคลุมประชากรเป้าหมายภายในปี 2564 รวมถึงรัฐบาลยังจะมีมาตรการใหม่ ๆ เพิ่มเติมเพื่อกระตุ้นการใช้จ่าย ส่งเสริมการลงทุนภาครัฐและเอกชนในกลุ่มอุตสาหกรรมเป้าหมายทั้ง New S-curve และ S-curve ล่าสุดรัฐมนตรีว่าการกระทรวงคลัง คาดการณ์ GDP ของไทยในปีนี้จะโตได้ไม่ตํา่กว่า 1% ด้วย" นายธนกร กล่าว
.........................
รัฐบาลไทย-ข่าวทำเนียบรัฐบาล-การรถไฟแห่งประเทศไทยเผยแพร่ร่างประกาศ และร่างเอกสารประกวดราคาจ้างก่อสร้างงานโยธา โครงการรถไฟฟ้าสายสีม่วง ช่วงเตาปูน - ราษฎร์บูรณะ (วงแหวนกาญจนาภิเษก) โดยวิธีประกวดราคานานาชาติ ครั้
วันพฤหัสบดีที่ 28 ตุลาคม 2564
การรถไฟแห่งประเทศไทยเผยแพร่ร่างประกาศ และร่างเอกสารประกวดราคาจ้างก่อสร้างงานโยธา โครงการรถไฟฟ้าสายสีม่วง ช่วงเตาปูน - ราษฎร์บูรณะ (วงแหวนกาญจนาภิเษก) โดยวิธีประกวดราคานานาชาติ ครั้
รฟม. ดําเนินการปรับปรุงร่าง ToR และจะเผยแพร่ร่างประกาศและร่างเอกสารประกวดราคา (ร่าง ToR) สําหรับการประกวดราคาจ้างก่อสร้างงานโยธา โครงการรถไฟฟ้าสายสีม่วง ช่วงเตาปูน - ราษฎร์บูรณะ (วงแหวนกาญจนาภิเษก)
ตามที่ การรถไฟฟ้าขนส่งมวลชนแห่งประเทศไทย (รฟม.) กระทรวงคมนาคม ได้เผยแพร่ร่างประกาศ และร่างเอกสารประกวดราคา (ร่าง ToR) สําหรับการประกวดราคานานาชาติ (International Competitive Bidding: ICB) ในการก่อสร้างงานโยธา โครงการรถไฟฟ้าสายสีม่วง ช่วงเตาปูน - ราษฎร์บูรณะ (วงแหวนกาญจนาภิเษก) ผ่านทางเว็บไซต์ของกรมบัญชีกลาง (e-GP) และเว็บไซต์ของ รฟม. เพื่อเปิดโอกาสให้สาธารณชนและผู้ประกอบการเสนอแนะ วิจารณ์ร่าง ToR ระหว่างวันที่ 28 กันยายน - 4 ตุลาคม 2564 ซึ่งเป็นไปตามพระราชบัญญัติการจัดซื้อจัดจ้างและการบริหารพัสดุภาครัฐ พ.ศ.2560 และระเบียบกระทรวงการคลังว่าด้วยการจัดซื้อจัดจ้างและการบริหารพัสดุภาครัฐ พ.ศ.2560 โดยมีผู้ให้ความคิดเห็นต่อร่าง ToR รวม 9 ราย และมีข้อสังเกตของคณะผู้สังเกตการณ์ตามข้อตกลงคุณธรรม (Integrity Pact) นั้น
รฟม. พิจารณาแล้ว เพื่อให้สอดคล้องกับข้อสังเกตของคณะผู้สังเกตการณ์ตามข้อตกลงคุณธรรม (Integrity Pact) รวมทั้งให้การจัดซื้อจัดจ้างครั้งนี้ก่อให้เกิดประโยชน์สูงสุดแก่ รฟม. และสอดคล้องกับหลักการคุ้มค่า โปร่งใส มีประสิทธิภาพ และตรวจสอบได้ รฟม. จึงได้ดําเนินการปรับปรุงร่าง ToR และจะเผยแพร่ร่างประกาศและร่างเอกสารประกวดราคา (ร่าง ToR) สําหรับการประกวดราคาจ้างก่อสร้างงานโยธา โครงการรถไฟฟ้าสายสีม่วง ช่วงเตาปูน - ราษฎร์บูรณะ (วงแหวนกาญจนาภิเษก) โดยการประกวดราคานานาชาติ ครั้งที่ 2 (ฉบับปรับปรุง) ผ่านทางเว็บไซต์ของกรมบัญชีกลาง (e-GP) และเว็บไซต์ รฟม. www.mrta.co.th ทั้งนี้ รฟม. ได้เปิดให้สาธารณชนและผู้ประกอบการสามารถเสนอแนะ วิจารณ์ หรือแสดงความคิดเห็นต่อร่าง ToR ได้ในระหว่างวันที่ 28 ตุลาคม - 1 พฤศจิกายน 2564
สําหรับโครงการรถไฟฟ้าสายสีม่วง ช่วงเตาปูน - ราษฎร์บูรณะ (วงแหวนกาญจนาภิเษก) เป็นโครงการรถไฟฟ้าที่เชื่อมโยงการเดินทางระหว่างนนทบุรี กับกรุงเทพมหานครฝั่งพระนครและฝั่งธนบุรี รวมถึงสมุทรปราการ เข้าด้วยกัน มีระยะทางรวมทั้งสิ้น 23.6 กิโลเมตร เป็นโครงสร้างทางวิ่งใต้ดิน 13.6 กิโลเมตร 10 สถานี และโครงสร้างทางวิ่งยกระดับ 10 กิโลเมตร 7 สถานี โดยมีแผนจะเริ่มดําเนินงานก่อสร้างในปี 2565 และเปิดให้บริการในปี 2570
รัฐบาลไทย-ข่าวทำเนียบรัฐบาล-กรรมการผู้จัดการ ธอส. รับรางวัล “นักการเงินแห่งปี 2564”
วันพุธที่ 20 กรกฎาคม 2565
กรรมการผู้จัดการ ธอส. รับรางวัล “นักการเงินแห่งปี 2564”
กรรมการผู้จัดการธนาคารอาคารสงเคราะห์ (ธอส.) รับรางวัลเกียรติยศ “นักการเงินแห่งปี 2564  Financier of the Year 2021” จากวารสารการเงินธนาคาร โดยมีผู้ว่าการธนาคารแห่งประเทศไทย เป็นประธานในพิธีมอบรางวัล Money & Banking Awards
นายฉัตรชัย ศิริไล กรรมการผู้จัดการ ธนาคารอาคารสงเคราะห์ (ธอส.) รับรางวัลเกียรติยศ “นักการเงินแห่งปี 2564 Financier of the Year 2021” จากวารสารการเงินธนาคาร โดยมี ดร.เศรษฐพุฒิ สุทธิวาทนฤพุฒิ ผู้ว่าการธนาคารแห่งประเทศไทย เป็นประธานในพิธีมอบรางวัล Money & Banking Awards 2022 ในฐานะนายธนาคารและนักการเงินที่มีความโดดเด่นผ่านคุณสมบัติการเป็นนักการเงินแห่งปี มีวิสัยทัศน์กว้างไกล พัฒนาองค์กรให้เจริญก้าวหน้า มีความซื่อสัตย์ต่อวิชาชีพ และทําคุณประโยชน์ต่อสังคม ด้วยผลงานที่โดดเด่นตลอดทั้งปี 2564 ทั้งในด้านการผลักดันมาตรการของรัฐบาลให้เกิดผลอย่างเป็นรูปธรรม โดยเฉพาะในช่วงการแพร่ระบาดของ COVID-19 ธอส. ได้ให้ความช่วยเหลือลูกค้าที่ได้รับผลกระทบด้านรายได้นับตั้งแต่ต้นปี 2563 ต่อเนื่องถึงสิ้นปี 2564 มีจํานวนลูกค้าได้รับความช่วยเหลือผ่าน 22 มาตรการสูงสุดถึง 973,227 บัญชี วงเงินสินเชื่อ 847,218 ล้านบาท ขณะเดียวกันการผลักดันให้เกิดการแก้ไขพระราชบัญญัติธนาคารอาคารสงเคราะห์ ส่งผลให้ธนาคารสามารถออกสลากออมทรัพย์ที่มีความแตกต่างจากสลากออมทรัพย์ที่มีอยู่เดิมในตลาด จึงประสบความสําเร็จในการระดมเงินฝากผ่านสลากออมทรัพย์ด้วยต้นทุนที่ลดลงเพื่อจัดทําเป็นผลิตภัณฑ์สินเชื่อบ้านอัตราดอกเบี้ยต่ํา รวมถึงการขยายบริการดิจิทัลให้สอดรับกับพฤติกรรมของลูกค้า สะท้อนได้จากจํานวนลูกค้าที่สมัครและใช้บริการ Mobile Application : GHB ALL ที่สูงกว่า 1.13 ล้านราย ทําให้ ณ สิ้นเดือนมิถุนายน 2565 ธนาคารมีสัดส่วน Digital Transaction อยู่ที่ 76.06% ของจํานวน Transaction ทั้งหมด ขณะเดียวกันยังสามารถทําตามพันธกิจ "ทําให้คนไทยมีบ้าน" ได้อย่างต่อเนื่อง โดย ณ วันที่ 31 ธันวาคม 2564 สามารถปล่อยสินเชื่อใหม่ได้ 246,875 ล้านบาท และถือเป็นจํานวนสินเชื่อปล่อยใหม่ที่สูงที่สุดในประวัติศาสตร์ 68 ปีนับตั้งแต่ก่อตั้งธนาคาร มียอดสินเชื่อคงค้างรวมทั้งสิ้น 1,458,659 ล้านบาท และยังได้ตั้งสํารองเผื่อหนี้สงสัยจะสูญเป็นจํานวนสูงถึง 111,827 ล้านบาท คิดเป็นสัดส่วนต่อ NPL ที่ระดับ 191.55% สะท้อนถึงความมั่นคงและมีความพร้อมในการตอบสนองนโยบายรัฐบาล ให้ความช่วยเหลือประชาชน โดยเฉพาะกลุ่มผู้มีรายได้น้อยถึงปานกลางให้มีที่อยู่อาศัยเป็นของตนเองในทุกสถานการณ์
นอกจากนี้ภายในงานมอบรางวัลดังกล่าว ธนาคารอาคารสงเคราะห์ ยังได้รับรางวัลเกียรติยศอีก 2 รางวัลต่อเนื่องเป็นปีที่ 5 ติดต่อกัน ประกอบด้วย “ธนาคารที่มีบริการยอดเยี่ยม ด้านสินเชื่อบ้าน 2565 Best Service Provider – Mortgage 2022” ซึ่งเป็นรางวัลที่วารสารการเงินธนาคาร ร่วมกับ สวนดุสิตโพล ทําการสํารวจผู้เข้าชมงานและสมัครใช้บริการทางการเงินในงานมหกรรมการเงิน Money Expo มีความพึงพอใจมากที่สุดในการจัดงานทั้ง 5 ครั้งตลอดปี และ “รางวัลบูธสวยงามยอดเยี่ยม งานมหกรรมการเงิน ครั้งที่ 22 Money Expo 2022 Bangkok” ประเภทพื้นที่ขนาด 300-500 ตารางเมตร ซึ่งเป็นรางวัลที่มีเกณฑ์การพิจารณาจากแนวความคิดสร้างสรรค์ในการจัดทําบูธที่สอดคล้องกับแนวคิดในการจัดงาน การออกแบบ และประโยชน์ใช้สอย ทั้งนี้ พิธีมอบรางวัลดังกล่าวจัดขึ้น ณ ห้องฟูจิ บอลรูม โรงแรมนิกโก้ กรุงเทพฯ
รัฐบาลไทย-ข่าวทำเนียบรัฐบาล-สถาบันการบินพลเรือน พร้อมเปิดภาคเรียนที่ 1 ปีการศึกษา 2564 ในวันที่ 28 มิถุนายน 2564
วันพฤหัสบดีที่ 24 มิถุนายน 2564
สถาบันการบินพลเรือน พร้อมเปิดภาคเรียนที่ 1 ปีการศึกษา 2564 ในวันที่ 28 มิถุนายน 2564
...
สถาบันการบินพลเรือน (สบพ.) กระทรวงคมนาคม เตรียมความพร้อมก่อนเปิดภาคเรียนที่ 1 ปีการศึกษา 2564 ในวันที่ 28 มิถุนายน 2564 โดย บุคลการของ สบพ. ใด้แก่ พนักงาน อาจารย์ นักศึกษา ศิษย์การบิน และผู้ประกอบการ รวมทั้ง นักศึกษาและศิษย์การบินได้ทยอยรับวัคซีน จนครบ 2 เข็ม ก่อนเปิดภาคเรียน และเข้มงวดปฏิบัติตามมาตรการสาธารณสุข เพื่อป้องกันการแพร่ระบาดของโรคติดเชื้อไวรัสโคโรนา 2019 (COVID-19) อย่างเคร่งครัด
นางสาวภัคณัฏฐ์ มากช่วย รองผู้ว่าการฝ่ายบริหาร รักษาการแทนผู้ว่าการ สบพ. กล่าวว่า ภาพรวมการฉีดวัคซีนของ สบพ. เป็นไปด้วยความเรียบร้อย นักศึกษาและศิษย์การบินได้ทยอยรับวัคซีน จนครบ 2 เข็ม ก่อนเปิดภาคเรียน ในวันที่ 28 มิถุนายน 2564 สร้างความเชื่อมั่นแก่ผู้ปกครองและเตรียมความพร้อมสําหรับการเป็นสถาบันการศึกษาที่มีความปลอดภัยและมีมาตรการป้องกันการแพร่ระบาดของเชื้อไวรัสโควิด-19 ทั้งนี้ สบพ. ได้ออกมาตรการการป้องกันการแพร่ระบาดของโรคติดเชื้อไวรัสโคโรนา 2019 (COVID-19) และติดตามสถานการณ์การแพร่ระบาดของโรคติดเชื้อไวรัสโคโรนา 2019 (COVID-19) แพร่ระบาดอย่างใกล้ชิด
สบพ. ตระหนักถึงความปลอดภัยและความรับผิดชอบต่อส่วนรวมในการป้องกันการแพร่ระบาดของโรคติดเชื้อไวรัสโคโรนา 2019 (COVID-19) และขอขอบคุณบุคลากรทางการแพทย์ เจ้าหน้าที่ทุกคนที่ร่วมกันเสียสละปฏิบัติงานในสถานการณ์โควิด-19 และขอเป็นกําลังใจให้ก้าวผ่านสถานการณ์โควิด-19 นี้ไปด้วยดี
รัฐบาลไทย-ข่าวทำเนียบรัฐบาล-ผู้ช่วยโฆษก ศบค. เน้นย้ำแผนการฉีดวัคซีนเป็นไปตามเป้า 100 ล้านโดส ภายในปี 2564
วันพุธที่ 25 สิงหาคม 2564
ผู้ช่วยโฆษก ศบค. เน้นย้ําแผนการฉีดวัคซีนเป็นไปตามเป้า 100 ล้านโดส ภายในปี 2564
ผู้ช่วยโฆษก ศบค. เน้นย้ําแผนการฉีดวัคซีนเป็นไปตามเป้า 100 ล้านโดส ภายในปี 2564
วันนี้ (25 สิงหาคม 2564) 12.30 ณ โถงกลาง ตึกสันติไมตรี ทําเนียบรัฐบาล แพทย์หญิง อภิสมัย ศรีรังสรรค์ ผู้ช่วยโฆษกศูนย์บริหารสถานการณ์การแพร่ระบาดของโรคติดเชื้อไวรัสโคโรนา 2019 (ศบค.) ได้ตอบคําถามสื่อมวลชน ต่อกรณีการตั้งเป้าการฉีดวัคซีนไว้ 100 ล้านโดส ภายในปี 2564 แต่ตัวเลขของการฉีดวัคซีนในประเทศไทย ซึ่งอยู่ที่ประมาณ 28 ล้านโดสเท่านั้น โดยผู้ช่วยโฆษก ศบค. กล่าวว่าเรื่องของวัคซีนในส่วนของนโยบายของรัฐบาลกําหนดให้ 2564 มีการฉีดวัคซีนครบ 100 ล้านโดส ซึ่งใน 100 ล้านโดส คิดตามอัตราส่วนของประชากรที่ 50 ล้านคน ซึ่งถ้าคิดคร่าวๆ อัตราฉีดจะอยู่ที่ประมาณ 15 ล้านโดส ต่อเดือน และก็จะต้องฉีดให้ได้ 5 แสนโดสต่อวัน ซึ่งหากได้ติดตามอัตราการฉีดของประเทศไทยในช่วงสัปดาห์ที่ผ่านมา สามารถฉีดวัคซีนได้เกิน 5 แสนโดสต่อวัน จึงยังอยู่ในแผนการจัดการ
ผู้ช่วยโฆษก ศบค. กล่าวสรุปถึงแผนการจัดหาวัคซีน ดังนี้
1. เดือนสิงหาคม 2564 จํานวนประมาณ 14.8 ล้านโดส ในจํานวนนี้เป็น Sinovac 6.5 ล้านโดส AstraZeneca 5.8 ล้านโดส Pfizer จากยอดบริจาคอีก 1.5 ล้านโดส รวม Sinopharmอีก 1 ล้านโดส เดือนสิงหาคมจึงเป็นไปตามแผนการฉีดวันละ 5 แสนโดสขึ้นไป
2. เดือนกันยายน 2564 มีวัคซีนที่บางส่วนที่นําส่งถึงแล้วและบางส่วนที่ทยอยมา จํานวน 15 ล้านโดส แบ่งเป็น Sinovac 6 ล้านโดส AstraZeneca 7 ล้านโดส และ Pfizer จะมาเพิ่มอีก 2 ล้านโดส
3. เดือนตุลาคม - ธันวาคม เนื่องจากการที่รัฐบาลเจรจากับผู้ผลิต AstraZeneca ให้ได้เล็งเห็นถึงสถานการณ์การแพร่ระบาดที่ค่อนข้างมีตัวเลขผู้ติดเชื้อสูงขึ้นของประเทศไทย ผู้ผลิต AstraZeneca ก็ให้คํามั่นว่าจะจัดสรร AstraZeneca ให้ลงพื้นที่ประเทศไทยตั้งแต่กันยายนเป็นต้นไปเดือนละ 7 ล้านโดส เป็นอย่างน้อย โดยหากมีกําลังผลิตมากขึ้น ประเทศไทยจะได้รับการจัดสรรที่มากขึ้นกว่านี้ แต่ที่แน่ๆอย่างน้อย ในเดือนกันยายน ตุลาคม พฤศจิกายน ไปจนถึงธันวาคม จะจัดส่งให้ได้เดือนละ 7 ล้านโดส ในส่วนของ Pfizer เดือนตุลาคม 8 ล้านโดส เดือนพฤศจิกายนและธันวาคมมาอีกเดือนละ 10 ล้านโดส
ทั้งนี้ กระทรวงสาธารณสุขยังเป็นห่วง ผู้สูงอายุและ 7 กลุ่มโรค หลายคนไปที่จุดฉีดวัคซีน และอาจจะมีความไม่มั่นใจวัคซีน Sinovac อยากจะสะท้อนให้เห็นตัวเลขของการรายงานของโรงเรียนแพทย์ว่าการที่ใช้วัคซีนไขว้หรือวัคซีนผสมฉีดเข็ม 1 Sinovac และอีก 3 สัปดาห์ตามกระตุ้นภูมิด้วย AstraZeneca เข็ม 2 จะช่วยให้มีภูมิคุ้มกันสูง และสามารถป้องกันโรค ป้องกันอัตราป่วยหนักและเสียชีวิตได้อย่างมีประสิทธิภาพ จึงฝากเน้นย้ําให้ทุกคนมั่นใจในเรื่องของการจัดสรรวัคซีน รวมถึงความปลอดภัยที่กระทรวงสาธารณสุขพยายามกํากับติดตามอย่างใกล้ชิด รวมไปถึงรายละเอียดอื่นๆด้วย ทั้งเรื่องปริมาณวัคซีน เข็ม การจัดการขนส่ง กระทรวงสาธารณสุขได้เตรียมรับมืออย่างเต็มที่
รัฐบาลไทย-ข่าวทำเนียบรัฐบาล-​โฆษกรัฐบาล เผย "นายกฯ" เชิญชวนผู้สูงอายุ ฉีดวัคซีนป้องกันโควิด-19 ลดความรุนแรง ลดการป่วยหนัก ลดการเสียชีวิต
วันพฤหัสบดีที่ 28 เมษายน 2565
​โฆษกรัฐบาล เผย "นายกฯ"  เชิญชวนผู้สูงอายุ ฉีดวัคซีนป้องกันโควิด-19 ลดความรุนแรง  ลดการป่วยหนัก  ลดการเสียชีวิต
​โฆษกรัฐบาล เผย "นายกฯ"  เชิญชวนผู้สูงอายุ ฉีดวัคซีนป้องกันโควิด-19 ลดความรุนแรง  ลดการป่วยหนัก  ลดการเสียชีวิต
วันนี้ (28 เม.ย. 65) นายธนกร วังบุญคงชนะ โฆษกประจําสํานักนายกรัฐมนตรี เปิดเผย พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม รับทราบรายงานตามที่กรมอนามัย รายงานผลการสํารวจอนามัยโพลเรื่อง “พฤติกรรมการป้องกันโรคและความกังวลต่อการฉีดวัคซีนของกลุ่มผู้สูงอายุ” ระหว่างวันที่ 1-21 เม.ย. 2565 พบว่า ผู้สูงอายุ 60 ปีขึ้นไป ได้รับวัคซีนและฉีดวัคซีนเข็มกระตุ้นครบแล้ว ร้อยละ 88.20 และผู้สูงอายุที่ยังไม่แน่ใจที่จะฉีดวัคซีนหรือคิดว่าจะไม่ฉีดวัคซีนเข็มกระตุ้น ร้อยละ 11.80 ซึ่งสาเหตุที่ทําให้ผู้สูงอายุฉีดวัคซีนไม่ครบหรือยังไม่ได้ฉีดวัคซีน คือ กลัวผลข้างเคียงจากการฉีดวัคซีน ร้อยละ 37.99 รองลงมา คือ คิดว่าฉีดวัคซีน 1-2 เข็ม เพียงพอแล้ว ร้อยละ 19.44 และอยากศึกษาข้อมูลให้แน่ใจก่อนฉีดวัคซีน ร้อยละ 10.51 ทั้งนี้นายกรัฐมนตรีได้มอบนโยบายให้ สธ. รณรงค์ให้บุตรหลานพาผู้สูงอายุไปฉีดวัคซีนให้ครบโดสเพื่อลดอาการเจ็บป่วย ลดการป้องกันอาการรุนแรง แม้การฉีดวัคซีนอาจเกิดผลข้างเคียงได้ แต่การฉีดวัคซีนมีประโยชน์มากกว่าความเสี่ยงต่อการเกิดอาการข้างเคียงอย่างมาก พร้อมทั้งเน้นย้ําให้ผู้สูงอายุปฏิบัติตามคําแนะนําของกระทรวงสาธารณสุขอย่างต่อเนื่อง และเข้มข้นสูงสุด เพื่อป้องกันโควิด-19ยึดหลัก DMHTT คือ เว้นระยะห่าง สวมหน้ากาก ล้างมือบ่อย ๆ ตรวจวัดอุณหภูมิ และตรวจเชื้อโควิด-19 และส่งเสริมสุขภาพให้แข็งแรงสม่ําเสมอ โดยกินอาหารที่สะอาด ถูกสุขลักษณะ อนามัยหมั่นออกกําลังกายอย่างสม่ําเสมอ
สําหรับผู้ติดเชื้อโควิด-19 รายใหม่วันพฤหัสบดีที่ 28 เมษายน 2565 ยอดผู้ติดเชื้อโควิด-19รวม 14,437 ราย จําแนกเป็น ผู้ป่วยจากในประเทศ 14,360 ราย ผู้ป่วยมาจากต่างประเทศ 77 ราย ผู้ป่วยสะสม 2,000,573 ราย (ตั้งแต่ 1 มกราคม 2565) หายป่วยกลับบ้าน 18,509 ราย หายป่วยสะสม 1,868,475 ราย (ตั้งแต่ 1 มกราคม 2565) ผู้ป่วยกําลังรักษา 158,768 ราย เสียชีวิต 127 ราย จํานวนผู้ป่วยปอดอักเสบ รักษาตัวอยู่ในโรงพยาบาล 1,827 ราย เฉลี่ยจังหวัดละ 24 ราย อัตราครองเตียง ร้อยละ 24.1
..............................
รัฐบาลไทย-ข่าวทำเนียบรัฐบาล-เตือน! จ้างเด็กอายุต่ำกว่า 15 ปี ทำงาน มีโทษทั้งจำ - ปรับ หากพบเห็นการใช้แรงงานเด็ก โทร. 1506 กด 3 หรือ 1546
วันศุกร์ที่ 8 ตุลาคม 2564
เตือน! จ้างเด็กอายุต่ํากว่า 15 ปี ทํางาน มีโทษทั้งจํา - ปรับ หากพบเห็นการใช้แรงงานเด็ก โทร. 1506 กด 3 หรือ 1546
....
กระทรวงแรงงาน ชี้แจงกรณีสื่อออนไลน์โพสต์ข้อความ เกี่ยวกับประเด็นกฎหมายใหม่ที่ระบุว่าสามารถจ้างเด็กอายุต่ํากว่า 15 ปี ทํางานได้นั้น ยืนยัน! เป็นข่าวเท็จ
.
ปัจจุบัน กฎหมายที่บังคับใช้ คือ พระราชบัญญัติคุ้มครองแรงงาน พ.ศ. 2541 ระบุว่า
.
> ห้ามไม่ให้นายจ้างจ้างเด็กอายุต่ํากว่า 15 ปี เข้าทํางาน เป็นลูกจ้างในงานทั่วไปและงานเกษตรกรรม
.
> และอายุต่ํากว่า 18 ปี เข้าทํางานในงานประมงทะเล งานในโรงงานประกอบกิจการเกี่ยวกับสัตว์น้ํา ตามกฎหมายว่าด้วยโรงงานและในกิจการเกี่ยวกับการแปรรูปสัตว์น้ํา
.
หากนายจ้างฝ่าฝืนมีโทษปรับตั้งแต่ 400,000 บาท - 2,000,000 บาท /ลูกจ้าง 1 คน หรือจําคุกสูงสุดไม่เกิน 4 ปี หรือทั้งจําและปรับ
.
หากประชาชนท่านใด พบเห็นการใช้แรงงานเด็กอายุต่ํากว่าที่กฎหมายกําหนด สามารถแจ้งได้ที่สายด่วน 1506 กด 3 หรือ 1546
#ไทยคู่ฟ้า#รวมไทยสร้างชาติ#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-รัฐมนตรีว่าการกระทรวงยุติธรรม หารือติดตามแนวทางทำกฎหมายแชร์ลูกโซ่ ชี้หากร่างใหม่ยาก อาจต้องขอแก้ พ.ร.ก.กู้ยืมเงินฯ แทน มอบปลัดเร่งหารือหน่วยงานที่เกี่ยวข้อง
วันพุธที่ 1 กันยายน 2564
รัฐมนตรีว่าการกระทรวงยุติธรรม หารือติดตามแนวทางทํากฎหมายแชร์ลูกโซ่ ชี้หากร่างใหม่ยาก อาจต้องขอแก้ พ.ร.ก.กู้ยืมเงินฯ แทน มอบปลัดเร่งหารือหน่วยงานที่เกี่ยวข้อง
รัฐมนตรีว่าการกระทรวงยุติธรรม หารือติดตามแนวทางทํากฎหมายแชร์ลูกโซ่ ชี้หากร่างใหม่ยาก อาจต้องขอแก้ พ.ร.ก.กู้ยืมเงินฯ แทน มอบปลัดเร่งหารือหน่วยงานที่เกี่ยวข้องสรุปให้ได้ใน 1 สัปดาห์ หวังเร่งช่วยประชาชนที่เดือดร้อน
เมื่อเวลา 10.00 น. นายสมศักดิ์ เทพสุทิน รัฐมนตรีว่าการกระทรวงยุติธรรม ประชุมวีดิโอคอนเฟอเรนซ์ โดยมี ศาสตราจารย์วิศิษฏ์ วิศิษฏ์สรอรรถ ปลัดกระทรวงยุติธรรม น.ส.ณัฐธ์ภัสส์ ยงใจยุทธ ผู้ช่วยรัฐมนตรีประจํากระทรวงยุติธรรม อธิบดีกรมต่างๆ ผู้บริหารและข้าราชการ ร่วมประชุมติดตาม ร่าง พ.ร.บ.ป้องกันและปราบปรามการกระทําความผิดในลักษณะแชร์ลูกโซ่ พ.ศ. ....
นายสมศักดิ์ กล่าวว่า ในเรื่องของร่าง พ.ร.บ.นี้ ตนอยากให้ฟังผู้ปฏิบัติ คือ กรมสอบสวนคดีพิเศษ (ดีเอสไอ) หากเดินต่อได้ก็จะทําต่อ หากไปไม่ได้ ต้องมีการปรับแก้ เพื่อให้เดินต่อไปได้ โดยร่าง พ.ร.บ.ฉบับนี้ กรมคุ้มครองสิทธิและเสรีภาพได้มีการเสนอเข้าที่ประชุมคณะรัฐมนตรีไปครั้งหนึ่งแล้ว และได้มีการรับฟังความคิดเห็นของประชาชน โดยส่วนใหญ่เห็นด้วย เพราะสอดคล้องกับสิทธิ และการปกป้องคุ้มครองประชาชน แต่มีส่วนหนึ่งประมาณ 3% ที่มองว่ามีกฎหมายอยู่แล้ว กลัวว่าจะเกิดความซ้ําซ้อน เป็นภาระงบประมาณ ควรบริหารงานมอบหมายให้หน่วยงานที่เกี่ยวข้อง ส่วนเรื่องของบทลงโทษ ส่วนใหญ่เห็นด้วย แต่อยากให้มีการเพิ่มองค์ประกอบความผิด
นายสมศักดิ์ กล่าวอีกว่า แชร์ลูกโซ่ คือ การชักชวน ควรเพิ่มนิยามของผู้เสียหาย หรือว่าหากการทําร่างกฎหมายใหม่ยาก เราจะเสนอแก้ พ.ร.ก. การกู้ยืมเงินที่เป็นการฉ้อโกงประชาชน พ.ศ. 2527 จะทําได้หรือไม่ อาจจะแก้ไม่กี่มาตรา น่าจะเป็นขั้นตอนที่ง่ายกว่า โดยตนขอให้ปลัดกระทรวงยุติธรรมและหน่วยงานต่างๆ ที่เกี่ยวข้องไปหารือกัน เพื่อให้ได้ข้อสรุปภายใน 1 สัปดาห์ เพื่อที่เราจะได้เร่งดําเนินการเป็นการช่วยเหลือประชาชนที่เดือดร้อน
รัฐบาลไทย-ข่าวทำเนียบรัฐบาล-คกก.พัฒนาเกลือทะเลไทย
วันพฤหัสบดีที่ 17 มิถุนายน 2564
คกก.พัฒนาเกลือทะเลไทย
คกก.พัฒนาเกลือทะเลไทย รายงานความก้าวหน้าผลการขึ้นทะเบียนเกษตรกรผู้ทํานาเกลือสมุทร ปีการผลิต 2563/64 เตรียมขอรับการสนับสนุนค่าบริหารจัดการเพื่อเชื่อมโยงผลผลิตเกลือทะเลในอัตราที่เหมาะสม
นายอลงกรณ์พลบุตรที่ปรึกษารัฐมนตรีกระทรวงเกษตรและสหกรณ์เป็นประธานการประชุมคณะกรรมการพัฒนาเกลือทะเลไทยณห้องประชุมกระทรวงเกษตรและสหกรณ์ผ่านระบบVDO Conferenceโดยที่ประชุมได้รายงานความก้าวหน้าผลการขึ้นทะเบียนเกษตรกรผู้ทํานาเกลือสมุทรปีการผลิต2563/64 (ข้อมูลณวันที่11มิ.ย. 64)มีจํานวนเกษตรกรที่ขึ้นทะเบียนเกษตรกร723ครัวเรือน1,276แปลงเนื้อที่27,978.30ไร่จาก7จังหวัดได้แก่จังหวัดสมุทรสาครสมุทรสงครามเพชรบุรีปัตตานีชลบุรีฉะเชิงเทราและจันทบุรี
นอกจากนี้ที่ประชุมยังได้รายงานความก้าวหน้าการกระจายเกลือทะเลซึ่งกรมส่งเสริมการเกษตรได้สํารวจปริมาณเกลือทะเลฤดูการผลิต2562/63คงค้าง(ข้อมูลณวันที่19เม.ย. 64)จํานวน171,778ตันแบ่งเป็นเกลือขาว420ตันเกลือกลาง170,851ตันและเกลือดํา777ตันทั้งนี้เกลือคงค้างดังกล่าวอยู่ระหว่างการขอรับการสนับสนุนค่าบริหารจัดการในการเชื่อมโยงผลผลิตเกลือทะเลในอัตราที่เหมาะสมในโครงการ“โครงการแก้ไขปัญหาเกลือทะเลปี2564”จากคณะกรรมการบริหารกองทุนรวมเพื่อช่วยเหลือเกษตรกร
สําหรับโครงการแก้ไขปัญหาเกลือทะเลปี2564เป็นโครงการที่จะช่วยบรรเทาความเดือดร้อนของเกษตรกรนาเกลือด้านค่าใช้จ่ายในครอบครัวและหนี้สินได้ในเบื้องต้นอีกทั้งยังช่วยให้เกษตรกรสามารถกระจายเกลือออกสู่ท้องตลาดโดยมีหลักการสนับสนุนค่าบริหารจัดการในการเชื่อมโยงผลผลิตเกลือทะเลในอัตราที่เหมาะสมในจังหวัดที่มีราคาจําหน่ายเกลือต่ํากว่าต้นทุน
รัฐบาลไทย-ข่าวทำเนียบรัฐบาล-รู้ยัง? “คุณพ่อป้ายแดง” ม.33 - ม.39 ใช้สิทธิเบิก “ค่าคลอดบุตร - ค่าฝากครรภ์” ได้ ไม่จำกัดจำนวนครรภ์ “สงเคราะห์บุตร” ไม่เกิน 6 ขวบ คราวละไม่เกิน 3 คน
วันจันทร์ที่ 4 กรกฎาคม 2565
รู้ยัง? “คุณพ่อป้ายแดง” ม.33 - ม.39 ใช้สิทธิเบิก “ค่าคลอดบุตร - ค่าฝากครรภ์” ได้ ไม่จํากัดจํานวนครรภ์ “สงเคราะห์บุตร” ไม่เกิน 6 ขวบ คราวละไม่เกิน 3 คน
.....
ผู้ประกันตนตาม ม.33 และ 39 ที่เป็น “คุณพ่อป้ายแดง” สามารถใช้สิทธิเบิกประโยชน์ทดแทน “กรณีคลอดบุตร” ได้ โดยเหมาจ่ายค่าคลอดบุตร 15,000 บาท ไม่จํากัดจํานวนครั้ง ค่าฝากครรภ์ จ่ายตามจริงครั้งละไม่เกิน 1,500 บาท สําหรับการพบแพทย์ 5 ครั้ง ต่อการตั้งครรภ์ 1 ครั้ง รวมถึงเบิกเงินสงเคราะห์บุตรได้เดือนละ 800 บาท ตั้งแต่แรกเกิด – 6 ปีบริบูรณ์ ต่อบุตร 1 คน คราวละไม่เกิน 3 คน
.
เงื่อนไข คือ ต้องเป็นบุตรที่ชอบด้วยกฎหมาย ส่งเงินสมทบมาแล้วไม่น้อยกว่า 5 เดือน ภายในระยะเวลา 15 เดือนก่อนคลอด และกรณีพ่อแม่เป็นผู้ประกันตนทั้งคู่ ให้สามารถเบิกได้แค่ฝ่ายใดฝ่ายหนึ่งต่อบุตร 1 คน
.
สอบถามเพิ่มเติมได้ที่สายด่วน 1506 หรือเพจสํานักงานประกันสังคม กระทรวงแรงงานตลอด 24 ชม.
#ไทยคู่ฟ้า#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-กระทรวงยุติธรรม โดยกรมคุมประพฤติตั้งเป้าปี 65 นำงานคุมประพฤติสู่ชุมชน เร่งปูพรมปักหมุดศูนย์คุมประพฤติภาคประชาชนทั่วประเทศ
วันอังคารที่ 18 มกราคม 2565
กระทรวงยุติธรรม โดยกรมคุมประพฤติตั้งเป้าปี 65 นํางานคุมประพฤติสู่ชุมชน เร่งปูพรมปักหมุดศูนย์คุมประพฤติภาคประชาชนทั่วประเทศ
กระทรวงยุติธรรม โดยกรมคุมประพฤติตั้งเป้าปี 65 นํางานคุมประพฤติสู่ชุมชน เร่งปูพรมปักหมุดศูนย์คุมประพฤติภาคประชาชนทั่วประเทศ
วันนี้ (18 มกราคม 2565) นายวิตถวัลย์ สุนทรขจิต อธิบดีกรมคุมประพฤติ กล่าวถึงเป้าหมายการเปิดศูนย์คุมประพฤติภาคประชาชนว่า กรมคุมประพฤติมีนโยบายการนํางานคุมประพฤติสู่ชุมชน โดยให้ศูนย์คุมประพฤติภาคประชาชนเป็นศูนย์กลางในการสนับสนุนภารกิจในการคุมความประพฤติในพื้นที่ เช่น การรับรายงานตัว การจัดกิจกรรมการทํางานบริการสังคม เน้นการทํางานร่วมกับชุมชน อาสาสมัครคุมประพฤติ และหน่วยงานภาคีในพื้นที่ โดยตั้งเป้าว่าภายในเดือนมีนาคมจะเปิดตัวศูนย์คุมประพฤติภาคประชาชนต้นแบบ จํานวน 10 แห่ง ซึ่งในขณะนี้อยู่ในกระบวนการของการคัดเลือกศูนย์ที่มีความพร้อมในทุกๆ ด้าน และหลังจากนั้น ภายในเดือนสิงหาคมจะเปิดศูนย์คุมประพฤติให้ได้ครบทุกจังหวัดทั่วประเทศ ซึ่งเป็นหนึ่งในนโยบายสําคัญในโอกาสครบรอบการสถาปนากรมคุมประพฤติ 30 ปี
อธิบดีกรมคุมประพฤติ กล่าวต่อไปว่า สํานักงานคุมประพฤติทั่วประเทศได้เริ่มดําเนินการหาสถานที่ที่เหมาะสมเพื่อจัดตั้งศูนย์คุมประพฤติภาคประชาชน โดยคัดเลือกจาก บ้านกึ่งวิถี ศูนย์ประสานงานอาสาสมัครคุมประพฤติ ศูนย์ยุติธรรมชุมชน ที่มีความพร้อมตามหลักเกณฑ์ และบางแห่งก็ได้มีพิธีเปิดศูนย์อย่างเป็นทางการไปแล้ว อาทิ สํานักงานคุมประพฤติจังหวัดอุดรธานี ที่ร่วมกับเครือข่ายปกครองอําเภอ ฝ่ายความมั่นคง คณะครูศูนย์การศึกษานอกระบบฯ อําเภอวังสามหมอ และอาสาสมัครคุมประพฤติ โดยมีนายวิมล สุระเสน นายอําเภอวังสามหมอ ประธานศูนย์คุมประพฤติภาคประชาชน อําเภอวังสามหมอ เป็นประธานในพิธีเปิด พร้อมจัดกิจกรรมแก้ไขฟื้นฟูและจัดกิจกรรมฝึกทักษะอาชีพให้แก่ผู้ถูกคุมความประพฤติ จํานวน 36 คน โดยมีอาสาสาสมัครคุมประพฤติรับหน้าที่เป็นวิทยากรฝึกอาชีพ
นอกจากนี้ ยังมีสํานักงานคุมประฤติอีกหลายแห่งจับมือกับอาสาสมัครคุมประพฤติและภาคีในพื้นที่ เริ่มจัด กิจกรรมในศูนย์คุมประพฤติภาคประชาชน ไม่ว่าจะเป็น ศูนย์คุมประพฤติภาคประชาชน เขตบางกอกใหญ่ โดยสํานักงานคุมประพฤติกรุงเทพมหานคร 1 นําผู้ถูกคุมความประพฤติเข้ารับการอบรมความรู้ตามหลักปรัชญาเศรษฐกิจพอเพียง และเรียนรู้การปลูกผักปลอดสารพิษเพื่อการบริโภคเพื่อจําหน่ายเป็นรายได้เสริม นอกจากนี้ สํานักงานคุมประพฤติจังหวัดเชียงราย ร่วมกับศูนย์คุมประพฤติภาคประชาชนวัดป่าแงะ จัดกิจกรรมรับรายงานตัวผู้ถูกคุมความประพฤติ และนําผู้ถูกคุมความประพฤติร่วมกันทํางานบริการสังคมด้วยการทําความสะอาดพื้นที่สาธารณะบริเวณชุมชน และสํานักงานคุมประพฤติจังหวัดสมุทรปราการ ที่ร่วมประชุมหารือกับคณะกรรมศูนย์คุมประพฤติภาคประชาชน “สองฝั่งเจ้าพระยา” อําเภอพระประแดง และศูนย์คุมประพฤติภาคประชาชน “บางพลีนิเวศน์” อําเภอบางพลี เพื่อวางแผนการจัดกิจกรรมต่างๆ ต่อไป
“ศูนย์คุมประพฤติภาคประชาชนจะเป็นเสมือนจุดเชื่อมระหว่างผู้ที่อยู่ในความดูแลของกรมคุมประพฤติและชุมชน กิจกรรมต่างๆ ที่เกิดขึ้นภายในศูนย์แห่งนี้ จะทําให้ชุมชนได้เห็นภาพว่ากรมคุมประพฤติแก้ไขฟื้นฟูคนเหล่านี้ผ่านกระบวนการอะไรบ้าง และเราไม่ได้ทําเพียงลําพัง การดึงชุมชนก็ได้เข้ามามีส่วนร่วมในการช่วยเหลือผู้ที่อยู่ในความดูแลของกรมคุมประพฤติ จะทําให้ผู้ที่อยู่ในความดูแลของกรมคุมประพฤติได้มีโอกาสปรับตัวในการอยู่ร่วมกับชุมชนได้อย่างปกติสุขต่อไป” อธิบดีกรมคุมประพฤติกล่าว
รัฐบาลไทย-ข่าวทำเนียบรัฐบาล-“อนุทิน” รับมอบชุดตรวจโควิด ATK 6,461 ชุด นำไปใช้ค้นหาผู้ติดเชื้อใน กทม.
วันจันทร์ที่ 9 สิงหาคม 2564
“อนุทิน” รับมอบชุดตรวจโควิด ATK 6,461 ชุด นําไปใช้ค้นหาผู้ติดเชื้อใน กทม.
รองนายกรัฐมนตรีและรัฐมนตรีว่าการกระทรวงสาธารณสุข รับมอบชุดตรวจโควิด ATK (Antigen Test Kit) 6,461 ชุด จากวิทยาลัยป้องกันราชอาณาจักร สถาบันวิชาการป้องกันประเทศ (วปอ.) รุ่นที่ 61 สนับสนุนภารกิจการค้นหาผู้ติดเชื้อเชิงรุก
รองนายกรัฐมนตรีและรัฐมนตรีว่าการกระทรวงสาธารณสุข รับมอบชุดตรวจโควิดATK (Antigen Test Kit)6,461 ชุด จากวิทยาลัยป้องกันราชอาณาจักร สถาบันวิชาการป้องกันประเทศ (วปอ.) รุ่นที่ 61 สนับสนุนภารกิจการค้นหาผู้ติดเชื้อเชิงรุก
วันนี้ (9 สิงหาคม 2564) ที่กระทรวงสาธารณสุข นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข พร้อมด้วยนายแพทย์สุระ วิเศษศักดิ์ รองปลัดกระทรวงสาธารณสุข และคณะผู้บริหาร รับมอบชุดตรวจโควิดATK (Antigen Test Kit) 6,461 ชุด มูลค่า 1,260,000 บาท จากวิทยาลัยป้องกันราชอาณาจักร สถาบันวิชาการป้องกันประเทศ (วปอ.) รุ่นที่ 61 โดยมี พลโท นักรบ บุญบัวทอง ที่ปรึกษากองบัญชาการกองทัพไทย และคณะ เป็นผู้แทน
อนุทินกล่าวว่า ในนามกระทรวงสาธารณสุข ขอขอบคุณผู้มีจิตศรัทธา ที่นําสิ่งของที่เป็นประโยชน์มามอบให้ซึ่งชุดตรวจที่ได้รับในวันนี้ ผ่านการรับรองขึ้นทะเบียนจากสํานักงานคณะกรรมการอาหารและยา ได้มาตรฐาน สามารถนําไปใช้ในภารกิจค้นหาผู้ติดเชื้อเชิงรุกในชุมชน โดยเฉพาะในพื้นที่ กทม. ซึ่งขณะนี้ยังพบการติดเชื้ออย่างต่อเนื่อง การนําชุดตรวจ ATK เข้าไปค้นหาผู้ติดเชื้อในชุมชน จะช่วยคัดแยกผู้ติดเชื้อออกจากชุมชนและครอบครัวได้รวดเร็ว ลดการแพร่ระบาดลงได้ แต่หากพบติดเชื้อ และไม่มีอาการจะนําเข้าสู่ระบบดูแลรักษาที่บ้าน Home Isolation โดยจะได้รับการดูแลจากทีมแพทย์ วิดิโอคอลติดตามประเมินอาการวันละ 2 ครั้ง พร้อมจัดส่งปรอทวัดไข้ เครื่องวัดออกซิเจนปลายนิ้ว ยาพื้นฐานอื่นๆ และอาหาร 3 มื้อถึงบ้าน ขอให้ความมั่นใจว่า สิ่งของที่นํามามอบให้จะนําไปใช้ให้เกิดประโยชน์สูงสุดโดยเร็ว และจะช่วยแก้ไขปัญหาสถานการณ์การแพร่ระบาดของโควิด 19ในขณะนี้ได้
********************************* 9 สิงหาคม 2564
รัฐบาลไทย-ข่าวทำเนียบรัฐบาล-“กอช. ชวนนิสิต นักศึกษา อายุ 20 ปี ออมเงินเพียงวันละ 20 บาท รับบำนาญใช้ตลอดชีพ”
วันจันทร์ที่ 7 มีนาคม 2565
“กอช. ชวนนิสิต นักศึกษา อายุ 20 ปี ออมเงินเพียงวันละ 20 บาท รับบํานาญใช้ตลอดชีพ”
กอช. แนะเทคนิคการวางแผนออมเงินร่วมกับ กอช. ต่อเนื่องโดยเริ่มออมเงินตั้งแต่อายุ 20 ปี วันละ 20 บาท เมื่ออายุ 60 ปี จะได้รับเงินบํานาญตลอดชีพประมาณไม่ต่ํากว่าเดือนละ 3,000 บาท ผู้ที่สนใจสามารถสอบถามข้อมูลเพิ่มเติม สายด่วนเงินออม โทร. 02-049-9000
นางสาวจารุลักษณ์ เรืองสุวรรณ เลขาธิการคณะกรรมการกองทุนการออมแห่งชาติ (กอช.) เปิดเผยว่า กอช. เชิญชวนนิสิต นักศึกษา เสริมสร้างวินัยการออมเงินเพื่ออนาคต เริ่มจากจํานวนเงินน้อย แต่ออมอย่างสม่ําเสมอ ด้วยระยะเวลาในการออมที่ยาว เงินออมจะมีผลตอบแทนที่ทบต้นทบดอกไปเรื่อยๆ หากเริ่มออมกับ กอช. ตั้งแต่อายุ 20 ปีไปจนถึงอายุ 60 ปี เพียงวันละ 20 บาท หรือเดือนละ 600 บาท รัฐจ่ายเงินสมทบให้อีกตามช่วงอายุ สูงสุด 1,200 บาทต่อปี อายุครบ 60 ปีบริบูรณ์ รับเงินบํานาญโดยประมาณไม่ต่ํากว่าเดือนละ 3,000 บาทตลอดชีพ
สําหรับผู้ที่สนใจสามารถตรวจสอบสิทธิ์ สมัครเป็นสมาชิก หรือส่งเงินออมสะสมได้ที่แอปพลิเคชัน “กอช.” หรือหน่วยรับสมัครสมาชิกใกล้บ้านท่าน อาทิ ที่ว่าการอําเภอทั่วประเทศ สํานักงานคลังจังหวัด สถาบันการเงินชุมชน ตัวแทน กอช. ประจําหมู่บ้าน ธนาคารเพื่อการเกษตรและสหกรณ์การเกษตร ธนาคารออมสิน ธนาคารอาคารสงเคราะห์ ธนาคารกรุงไทย ธนาคารอิสลามแห่งประเทศไทย ทุกสาขา รวมทั้งไปรษณีย์ไทย สหกรณ์ชุมชนที่เข้าร่วม เซเว่น-อีเลฟเว่น เคาน์เตอร์เซอร์วิส เทสโก้โลตัส บิ๊กซี ตู้บุญเติม และเครือข่ายรับสมัครทั่วประเทศ สอบถามข้อมูลเพิ่มเติมได้ที่สายด่วนเงินออม โทร. 02-049-9000
“คุณออม รัฐช่วยออม คุณได้บํานาญ”
รัฐบาลไทย-ข่าวทำเนียบรัฐบาล-ประกาศ ขสมก. ประจำวันที่ 16 กรกฏาคม 2564​ พบพนักงานติดเชื้อไวรัส COVID-19 จำนวน 21 ราย
วันเสาร์ที่ 17 กรกฎาคม 2564
ประกาศ ขสมก. ประจําวันที่ 16 กรกฏาคม 2564​ พบพนักงานติดเชื้อไวรัส COVID-19 จํานวน 21 ราย
ประกาศ ขสมก. ประจําวันที่ 16 กรกฏาคม 2564​ พบพนักงานติดเชื้อไวรัส COVID-19 จํานวน 21 ราย
1) พนักงานเก็บค่าโดยสารรถปรับอากาศ สาย 140 เพศหญิง อายุ 52 ปี​
2) พนักงานเก็บค่าโดยสารรถปรับอากาศ สาย 4 เพศหญิง อายุ 58 ปี
3) พนักงานขับรถโดยสารรถธรรมดา สาย 11 เพศชาย อายุ 49 ปี
4) พนักงานเก็บค่าโดยสารรถปรับอากาศ สาย 77 เพศหญิง อายุ 52 ปี
5) พนักงานขับรถโดยสารปรับอากาศ สาย 77 เพศชาย อายุ 34 ปี
6) พนักงานขับรถโดยสารปรับอากาศ สาย 140 เพศชาย อายุ 46 ปี
7) พนักงานเก็บค่าโดยสารรถปรับอากาศ สาย 509 เพศหญิง อายุ 33 ปี
8) พนักงานเก็บค่าโดยสารรถปรับอากาศ สาย 140 เพศหญิง อายุ 53
9) หัวหน้ากลุ่มงานปฏิบัติการเดินรถ 1 เขตการเดินรถที่ 4 อู่คลองเตย เพศชาย อายุ 60 ปี
10) พนักงานเก็บค่าโดยสารรถปรับอากาศ สาย 39 เพศหญิง อายุ 48 ปี
11)​ พนักงานเก็บค่าโดยสารรถปรับอากาศ สาย 60 เพศหญิง อายุ 29
12) พนักงานขับรถโดยสารปรับอากาศ สาย 63 เพศหญิง อายุ 33 ปี
13) พนักงานขับรถโดยสารธรรมดา สาย 97 เพศชาย อายุ 49 ปี
14) พนักงานเก็บค่าโดยสารรถปรับอากาศ สาย 79 เพศหญิง อายุ 29 ปี
15) พนักงานขับรถโดยสารปรับอากาศ สาย 517 เพศชาย อายุ 58 ปี (ปัจจุบันองค์การ ให้พนักงานดังกล่าว ปฏิบัติหน้าที่ช่วยงานนายท่าปล่อยรถโดยสาร สาย 60 ท่าปากคลองตลาด)
16) พนักงานทําความสะอาด อู่คลองเตย เขตการเดินรถที่ 4 เพศหญิง อายุ 59 ปี
17) พนักงานขับรถโดยสารปรับอากาศ 16 เพศชาย อายุ 49 ปี
18) พนักงานขับรถโดยสารธรรมดา สาย 24 เพศชาย อายุ 56 ปี
19) พนักงานเก็บค่าโดยสารรถธรรมดา สาย 16 เพศหญิง อายุ 59 ปี (ปัจจุบันองค์การให้พนักงานดังกล่าว ปฏิบัติหน้าที่ช่วยงานภายในอู่กําแพงเพชร)
20) พนักงานขับรถโดยสารธรรมดา สาย 23 เพศชาย อายุ 28 ปี
21) พนักงานเก็บค่าโดยสารรถธรรมดา สาย 25 เพศหญิง อายุ 59 ปี
รัฐบาลไทย-ข่าวทำเนียบรัฐบาล-กรมทางหลวง เดินหน้าคืนเงินค่าปรับ M Flow ครบทุกรายภายในสัปดาห์หน้า
วันเสาร์ที่ 12 มีนาคม 2565
กรมทางหลวง เดินหน้าคืนเงินค่าปรับ M Flow ครบทุกรายภายในสัปดาห์หน้า
...
นายสราวุธ ทรงศิวิไล อธิบดีกรมทางหลวง กระทรวงคมนาคม กล่าวว่า ตามที่นายศักดิ์สยาม ชิดชอบ รัฐมนตรีว่าการกระทรวงคมนาคม มอบนโยบายให้มีการเร่งคืนเงินค่าปรับแก่ผู้ที่ใช้บริการระบบ M-Flow ให้ครบภายในสัปดาห์หน้านั้น
กรมทางหลวง (ทล.) ได้เร่งดําเนินการคืนเงินค่าปรับให้กับผู้ใช้ทางทั้งหมด 23,563 ราย โดยเร็วที่สุด ปัจจุบันได้คืนเงินค่าปรับไปแล้ว จํานวน 23,500 ราย มูลค่ารวมกว่า 10.2 ล้านบาท และอยู่ระหว่างดําเนินการ จํานวน 63 ราย มูลค่า 31,499.60 บาท หรือคิดเป็นร้อยละ 0.26 คาดว่า จะสามารถคืนเงินครบทุกรายได้ภายในสัปดาห์หน้า ซึ่งถือว่าเร็วกว่าที่กําหนดไว้ว่าจะจ่ายครบภายในสิ้นเดือน มีนาคม 2565
สําหรับผู้ที่ชําระค่าธรรมเนียมผ่านทางและถูกปรับ และยังไม่ได้รับเงินคืน สามารถแจ้งข้อมูลขอคืนค่าปรับได้ 2 ช่องทาง ดังนี้ 1) เว็บไซต์www.mflowthai.com เลือกกระบวนการโต้แย้งค่าธรรมเนียมผ่านทาง และ 2) Application: mflowthai เลือกได้รับหนังสือแจ้งเตือน จากนั้นเลือกกระบวนการโต้แย้งค่าธรรมเนียมผ่านทาง แล้วกรอกข้อมูลของตนเอง รวมถึงช่องทางในการคืนเงินค่าปรับ เพื่อนําส่งเงินค่าปรับคืนได้อย่างถูกต้อง ทั้งนี้หากผู้ใช้ทางไม่สามารถระบุเวลาเดินทางได้อย่างชัดเจนให้ระบุเวลาประมาณการได้ ระบบจะตรวจสอบข้อมูลและดําเนินการต่อให้ทันที หากมีข้อสงสัยหรือต้องการสอบถามข้อมูลเพิ่มเติมสามารถติดต่อได้ที่ Call Center 1586 กด 1 หรือ Line Official Account: @mflowthai และ facebook: mflowthailand
นอกจากนี้ ทล. ได้อนุโลมให้ผู้ที่ไม่ได้สมัครเป็นสมาชิกระบบ M-Flow แต่เข้าใช้บริการช่อง M-Flow ที่ชําระค่าผ่านทางล่าช้า ทล. จะชะลอการเรียกเก็บเงินค่าปรับไปก่อน เพื่อให้ผู้ใช้ทางมีเวลาดําเนินการจ่ายค่าธรรมเนียมผ่านทางก่อนถูกปรับจริง ซึ่งจะอนุโลมให้จนถึงวันที่ 31 มีนาคม 2565 หลังจากนั้นตั้งแต่วันที่ 1 เมษายน 2565 เป็นต้นไป ผู้ใช้บริการช่องทางของระบบ M-Flow จะต้องชําระค่าผ่านทางภายใน 7 วัน หากเกิน 7 วัน ต้องจ่ายค่าปรับ 10 เท่า ทล. ขอความร่วมมือให้ผู้ใช้บริการระบบ M-Flow ชําระค่าผ่านทางในเวลาที่กําหนด เพื่อหลีกเลี่ยงค่าปรับ และขอเชิญชวนให้สมัครใช้บริการระบบ M-Flow และเลือกชําระแบบอัตโนมัติ เพื่อความสะดวกและคล่องตัวในการเดินทางบนทางพิเศษระหว่างเมือง โดยสามารถสมัครใช้บริการแบบเต็มรูปแบบผ่านช่องทางหลัก ได้แก่ Website: www.mflowthai.com, Mobile Application: mflowthai หรือสมัครได้ง่าย ๆ ภายใน 2 นาที ผ่าน Line Official Account: @mflowthai ส่วนลูกค้าที่ใช้บริการ M-Pass และ Easy Pass อยู่แล้ว สามารถสมัครสมาชิก M-Flow และระบุช่องทางให้ชําระค่าบริการผ่านบัตรได้เช่นกัน สนใจสอบถามข้อมูลเพิ่มเติมได้ที่ Call Center 1586 กด 1 ได้ตลอด 24 ชั่วโมง
รัฐบาลไทย-ข่าวทำเนียบรัฐบาล-กรมทางหลวงชนบทแจ้งปิดการจราจรบนสะพานพระราม 4 (บางช่องทาง) ตั้งแต่คืนวันที่ 21 กุมภาพันธ์ - 31 มีนาคม 2565 ช่วงเวลา 22.00 - 04.00 น. เพื่อเสริมผิวลาดยาง
วันจันทร์ที่ 21 กุมภาพันธ์ 2565
กรมทางหลวงชนบทแจ้งปิดการจราจรบนสะพานพระราม 4 (บางช่องทาง) ตั้งแต่คืนวันที่ 21 กุมภาพันธ์ - 31 มีนาคม 2565 ช่วงเวลา 22.00 - 04.00 น. เพื่อเสริมผิวลาดยาง
กรมทางหลวงชนบท (ทช.) กระทรวงคมนาคม โดยสํานักบํารุงทาง มีความจําเป็นต้องปิดการจราจร บนสะพานพระราม 4 (บางช่องทาง) ตั้งแต่คืนวันที่ 21 กุมภาพันธ์ - 31 มีนาคม 2565 ช่วงเวลา 22.00 - 04.00 น. เพื่อเสริมผิวลาดยาง
กรมทางหลวงชนบท (ทช.) กระทรวงคมนาคม โดยสํานักบํารุงทาง จะดําเนินงานโครงการเสริมผิวจราจรลาดยางแบบโพลีเมอร์โมดิฟายด์แอสฟัลต์คอนกรีต (PMA) บนสะพานพระราม 4 อําเภอปากเกร็ด จังหวัดนนทบุรี ซึ่งจะต้องใช้เครื่องจักรกลขนาดใหญ่ในการดําเนินงาน ทช. จึงมีความจําเป็นต้องปิดการจราจร (ฝั่งขาเข้าและขาออก บางช่องจราจร) บนสะพานพระราม 4 เพื่อความปลอดภัยของผู้ใช้เส้นทางระหว่างดําเนินงานก่อสร้าง ระหว่างวันที่ 21 กุมภาพันธ์ - 31 มีนาคม 2565 ตั้งแต่เวลา 22.00 - 04.00 น. ของวันรุ่งขึ้น จึงขอประชาสัมพันธ์ให้ผู้สัญจรผ่านสะพานฯ หลีกเลี่ยงเส้นทางในวันและเวลาดังกล่าว
ทั้งนี้ ประชาชนสามารถสอบถามรายละเอียดเพิ่มเติมได้ที่ นายวรพงษ์ หร่ายเจริญ วิศวกรโยธาปฏิบัติการ หมายเลขโทรศัพท์ 09 2965 6514 และนายปภังกร โพธิ์หอม นายช่างโยธา (พร.) หมายเลขโทรศัพท์ 09 2868 5939 สํานักบํารุงทาง กรมทางหลวงชนบท
รัฐบาลไทย-ข่าวทำเนียบรัฐบาล-รมว.วธ. เป็นประธานกล่าวเปิดโครงการ สัมมนาสัญจร ส่งเสริมการสร้างภาพยนตร์เพื่อส่งเสริมศิลปวัฒนธรรม และการท่องเที่ยวประจำปีงบประมาณ พ.ศ. ๒๕๖๔ รูปแบบออนไลน์ ของจังหวัดชลบุรี
วันอังคารที่ 21 กันยายน 2564
รมว.วธ. เป็นประธานกล่าวเปิดโครงการ สัมมนาสัญจร ส่งเสริมการสร้างภาพยนตร์เพื่อส่งเสริมศิลปวัฒนธรรม และการท่องเที่ยวประจําปีงบประมาณ พ.ศ. ๒๕๖๔ รูปแบบออนไลน์ ของจังหวัดชลบุรี
เปิดโครงการ สัมมนาสัญจร ส่งเสริมการสร้างภาพยนตร์เพื่อส่งเสริมศิลปวัฒนธรรม และการท่องเที่ยวประจําปีงบประมาณ พ.ศ. ๒๕๖๔ รูปแบบออนไลน์ ของจังหวัดชลบุรี
วันที่ ๒๑ กันยายน ๒๕๖๔ เวลา ๑๐.๐๐ น. นายอิทธิพล คุณปลื้ม รัฐมนตรีว่าการกระทรวงวัฒนธรรม เป็นประธานกล่าวเปิดโครงการ สัมมนาสัญจร ส่งเสริมการสร้างภาพยนตร์เพื่อส่งเสริมศิลปวัฒนธรรม และการท่องเที่ยวประจําปีงบประมาณ พ.ศ. ๒๕๖๔ รูปแบบออนไลน์ ของจังหวัดชลบุรี โดยมีนางยุพา ทวีวัฒนะกิจบวร ปลัดกระทรวงวัฒนธรรมกล่าวรายงาน มีนายภัครธรณ์ เทียนไชย ผู้ว่าราชการจังหวัดชลบุรี กล่าวคําปรารภ และมีวิทยากร ผู้ทรงคุณวุฒิ สํานักงานวัฒนธรรมจังหวัดทั่วประเทศ และผู้ที่สนใจ เข้าร่วมผ่านระบบออนไลน์ ZOOM
รัฐบาลไทย-ข่าวทำเนียบรัฐบาล-กยศ. ขยายเวลามาตรการลดหย่อนหนี้ จนถึง 31 ธ.ค. 65
วันพุธที่ 29 มิถุนายน 2565
กยศ. ขยายเวลามาตรการลดหย่อนหนี้ จนถึง 31 ธ.ค. 65
กยศ. ขยายระยะเวลามาตรการลดหย่อนหนี้ช่วยเหลือผู้กู้ยืมต่อเนื่องจนถึงวันที่ 31 ธ.ค.2565 โดยลดดอกเบี้ยเงินกู้ยืมเหลือ 0.01% ต่อปี ลดเงินต้น 5% ลดเบี้ยปรับ 80-100% ลดอัตราการคิดเบี้ยปรับเหลือ 0.5% ต่อปี เงื่อนไขเป็นไปตามที่กองทุนกําหนด
กองทุนเงินให้กู้ยืมเพื่อการศึกษา (กยศ.) ขยายระยะเวลามาตรการลดหย่อนหนี้ช่วยเหลือผู้กู้ยืมต่อเนื่องจนถึงวันที่ 31 ธันวาคม 2565 โดยลดดอกเบี้ยเงินกู้ยืมเหลือ 0.01% ต่อปี ลดเงินต้น 5% ลดเบี้ยปรับ 80-100% ลดอัตราการคิดเบี้ยปรับเหลือ 0.5% ต่อปี เงื่อนไขเป็นไปตามที่กองทุนกําหนด
นายชัยณรงค์ กัจฉปานันท์ ผู้จัดการกองทุนเงินให้กู้ยืมเพื่อการศึกษา (กยศ.) เปิดเผยว่า “ในช่วงสถานการณ์โรคติดเชื้อไวรัสโคโรนา 2019 (COVID-19) ที่ผ่านมา กองทุนได้มีมาตรการลดหย่อนหนี้เพื่อเป็นการบรรเทาความเดือดร้อนของผู้กู้ยืมที่อยู่ระหว่างการชําระหนี้ที่ได้รับผลกระทบทางเศรษฐกิจ โดยขณะนี้ คณะกรรมการกองทุนฯ ได้เห็นชอบขยายระยะเวลามาตรการลดหย่อนหนี้ดังกล่าว เพื่อเป็นการจูงใจให้ผู้กู้ยืมมาชําระเงินคืน จากเดิมสิ้นสุดวันที่ 30 มิถุนายน 2565 เป็นสิ้นสุดวันที่ 31 ธันวาคม 2565 รวมระยะเวลา 6 เดือน โดยมีเงื่อนไขมาตรการ ดังนี้
1. ลดดอกเบี้ยเงินกู้ยืมจากเดิม 1% ต่อปี เป็น 0.01% ต่อปี สําหรับผู้กู้ยืมเงินที่อยู่ระหว่างการชําระเงินคืนกองทุนและไม่เคยเป็นผู้ผิดนัดชําระหนี้
2. ลดเงินต้น 5% กรณีชําระหนี้ปิดบัญชี สําหรับผู้กู้ยืมเงินที่ไม่เคยเป็นผู้ผิดนัดชําระหนี้
3. ลดเบี้ยปรับ 100% สําหรับผู้กู้ยืมเงินทุกกลุ่มที่ชําระหนี้ปิดบัญชี ดังนี้
3.1 ผู้กู้ยืมเงินที่ยังไม่ถูกดําเนินคดี สามารถชําระได้ที่ธนาคารกรุงไทยและธนาคารอิสลามแห่งประเทศไทยทุกสาขา
3.2 ผู้กู้ยืมเงินที่ถูกดําเนินคดีแล้ว ต้องลงทะเบียนขอรับสิทธิและนัดหมายวันที่ประสงค์จะชําระหนี้ปิดบัญชีได้ที่ www.studentloan.or.th โดยผู้กู้ยืมเงินต้องชําระค่าทนายความและค่าฤชาธรรมเนียมศาลให้เสร็จสิ้นก่อนปิดบัญชี
4. ลดเบี้ยปรับ 80% สําหรับผู้กู้ยืมเงินที่ยังไม่ถูกดําเนินคดี เมื่อชําระหนี้ค้างทั้งหมดให้มีสถานะปกติ (ไม่ค้างชําระ)
5. ลดอัตราการคิดเบี้ยปรับเหลือ 0.5% ต่อปี สําหรับผู้กู้ยืมเงินที่ยังไม่ถูกดําเนินคดีและไม่สามารถชําระหนี้ได้ตามกําหนด
สําหรับผลการดําเนินงานที่ผ่านมา มีผู้ที่ได้รับสิทธิลดอัตราดอกเบี้ยเหลือ 0.01% จํานวน 6.4 แสนราย มีผู้ที่ใช้สิทธิมาตรการลดเงินต้น 5% จํานวน 26,001 ราย คิดเป็นส่วนลดเงินต้นกว่า 67 ล้านบาท มีผู้ที่ใช้สิทธิมาตรการลดเบี้ยปรับ 100% จํานวน 75,022 ราย คิดเป็นส่วนลดเงินเพิ่มกว่า 1,324 ล้านบาท มีผู้ที่ใช้สิทธิมาตรการลดเบี้ยปรับ 80% จํานวน 404,095 ราย คิดเป็นส่วนลดเงินเพิ่มกว่า 16 ล้านบาท และมีผู้ที่ได้รับสิทธิลดอัตราเบี้ยปรับเหลือ 0.5% จํานวน 1.2 ล้านราย (ข้อมูลระหว่างเดือนมกราคม 2564 – พฤษภาคม 2565) ทั้งนี้ ผู้กู้ยืมสามารถตรวจสอบสถานะและยอดชําระได้ที่แอปพลิเคชัน กยศ. Connect หรือสามารถดูรายละเอียดเพิ่มเติมได้ที่ www.studentloan.or.th หรือสอบถามเพิ่มเติมได้ที่ไลน์บัญชีทางการ กยศ. หรือโทร. 0 2016 4888” ผู้จัดการกองทุนฯ กล่าวในที่สุด